37a C. PLINII HLST. NAT. LIB. XV. 



originem a Matio, Gestioque, et Manlio, item Scandio : 

 quibus cotoneo insito ab Appio e Claudia gente, Ap- 

 piana sunt cognominata. Odor est his j cotoneorum , 

 magnitudo quae Scandianis , color rubens. Ae ne quis id 

 ambitu valuisse claritatis et familiae putet, sunt et Scep- 

 tiana ab inventore libertino , insignia rotunditate. Gato 

 adjicit Quiriana , et quae tradit in doliis condi , Scan- 

 tiana. Omnium autem nuperrime adoptata sunt parva, 

 gratissimi saporis, quae Petisia nominantur. Patrias no- 

 bilitavere Amerina, et Graecula. Cetera e causis traxere 

 nomen : germanitatis, cohaerentia et gemella, numquam 

 singula in ftu : T coloris, syrica : cogna tionis , melapia. 

 Muslea , a celeritate mitescendi : quae nunc melimela 

 dicuntur, a sapore melleo. Orbiculata, a figura orbis in 

 rotunditatem circumacti. Hc in Epiro primum prove- 

 nisse argumento sunt Graeci, qui Epiroticavocant. Mam- 

 marum effigie orthomastia. A condilione castrati semi- 

 nis , qu spadonia appellant Belgae. Melofoliis folium 

 unum , aliquando et geminum erumpit e latere medio. 

 Celerrime in rugas marcescunt pannucea. Stolide tument 

 pulmonea. Est quibusdam sanguineus color, origine ex 

 mori insitu tracta. Cunctis vero , quae fuerunt a sole , 

 partes rubent. Sunt et parva gratia saporis atque etiam 

 acutiora odore , silvestria. Id peculiare improbitatis et 

 acerbitatis convicium , et vis tanta , ut aciem gladii per- 



